CELEX: 62018TN0308
Language: mt
Date: 2018-05-17 00:00:00
Title: Kawża T-308/18: Rikors ippreżentat fis-17 ta’ Mejju 2018 – Hamas vs Il-Kunsill

201807060611993552018/C 259/583082018TC25920180723MT01MTINFO_JUDICIAL20180517434421Kawża T-308/18: Rikors ippreżentat fis-17 ta’ Mejju 2018 – Hamas vs Il-Kunsill
 ---documentbreak--- C2592018MT4310120180517MT0058431442Rikors ippreżentat fis-17 ta’ Mejju 2018 – Hamas vs Il-Kunsill
   (Kawża T-308/18)2018/C 259/58Lingwa tal-kawża: il-Franċiż
      Partijiet
   
   
      Rikorrenti: Hamas (Doha, il-Qatar) (rappreżentant: L. Glock, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kunsill (PESK) 2018/475 tal-21 ta’ Marzu 2018 li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2017/1426 (ĠU 2018, L 79, p. 26);
         
      
            —
         
         
            tannulla r-Regolament ta’ Implimentazzjoni tal-Kunsill (UE) 2018/468 tal-21 ta’ Marzu 2018 li jimplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu u li jħassar ir-Regolament ta’ Implimentazzjoni (UE) 2017/1420 (ĠU 2018, L 79, p. 7);
            sa fejn dawn l-atti jikkonċernaw il-Hamas, inkluża l-Hamas-Izz al-Din al-Qassem;
         
      
            —
         
         
            tikkundanna lill-Kunsill għall-ispejjeż kollha.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka seba’ motivi.
   
            1.
         
         
            L-ewwel motiv ibbażat fuq il-ksur tal-Artikolu 1(4) tal-Pożizzjoni Komuni 2001/931.
         
      
            2.
         
         
            It-tieni motiv ibbażat fuq l-iżbalji mwettqa mill-Kunsill dwar il-korrettezza tal-fatti allegati kontra r-rikorrenti.
         
      
            3.
         
         
            It-tielet motiv ibbażat fuq l-iżball ta’ evalwazzjoni mwettaq mill-Kunsill dwar in-natura terroristika tal-organizzazzjoni Hamas.
         
      
            4.
         
         
            Ir-raba’ motiv ibbażat fuq il-ksur tal-prinċipju ta’ nuqqas ta’ indħil.
         
      
            5.
         
         
            Il-ħames motiv ibbażat fuq il-fatt li l-evoluzzjoni tas-sitwazzjoni minħabba l-mogħdija taż-żmien ma ttieħditx inkunsiderazzjoni suffiċjentement.
         
      
            6.
         
         
            Is-sitt motiv ibbażat fuq il-ksur tal-obbligu ta’ motivazzjoni.
         
      
            7.
         
         
            Is-seba’ motiv ibbażat fuq il-ksur tad-drittijiet tad-difiża u tad-dritt għal protezzjoni ġudizzjarja effettiva.